Opel Vectra

**Opel Vectra** er en bilmodell fra Opel produsert fra 1988. Den overtok etter Ascona og ble levert som sedan, kombi og stasjonsvogn. 

Opel Vectra var en bil på størrelse med Nissan Primera/Mitsubishi Galant. Men etter Vectras oppgradering i 2002, vokste bilen, og ble nærmest en overtaker til Omega størrelsesmessig. Modellen var plassert i D-segmentet, klassen for mellomstore biler. Forgjengeren, Ascona, tilhørte segment C.

Vectra er en bil som finnes i mange utstyrsvarianter. Den finnes også i OPC versjon (Opel Performance Center). Det vil si en versjon av bilen som har mer utstyr og større fokus på sportslighet enn de andre modellene.

I mai 2008 informerte Opel om at Vectra ville gå ut av produksjon snarlig. Ingen spesiell årsak skal ha blitt nevnt, annet enn at modellen ville få en oppfølger, Opel Insignia.

## Vectra A
Vectra A kom høsten 1988 som 1989-modell. Den erstattet Ascona. Designet var vesentlig modernisert. Vectra har frontmotor og framhjulsdrift, men ble også levert med firehjulstrekk. Vectra A kunne også leveres med kombinasjonen firehjulsdrift og turboladet bensinmotor.

;Bensin
* **1.4 S**: Forgasser 4 syl 8V (14NV), 1&nbsp;389 cm³, 55 kW (75 hk), 108 Nm, 1988-1992
* **1.6 S**: Forgasser 4 syl 8V (16SV), 1&nbsp;598 cm³, 60 kW (82 hk), 130 Nm, 1988-1993
* **1.6 i**: Innsprøyting 4 syl 8V (X16SZ), 1&nbsp;598 cm³, 52 kW (71 hk), 128 Nm, 1993-1995
* **1.6 i**: Innsprøyting 4 syl 8V (C16NZ(2) / E16NZ), 1&nbsp;598 cm³, 55 kW (75 hk), 125 Nm, 1988-1993
* **1.6 i**: Innsprøyting 4 syl 8V (16LZ2), 1&nbsp;597 cm³, 55 kW (75 hk), 120 Nm, 1993-1995
* **1.8 S**: Forgasser 4 syl 8V (18SV), 1&nbsp;796 cm³, 66 kW (90 hk), 148 Nm, 1988-1990
* **1.8 S**: Forgasser 4 syl 8V (E18NVR), 1&nbsp;796 cm³, 65 kW (88 hk), 143 Nm, 1988-1989
* **1.8 i**: Innsprøyting 4 syl 8V (C18NZ), 1&nbsp;796 cm³, 66 kW (90 hk), 145 Nm, 1990-1995
* **2.0 i**: Innsprøyting 4 syl 8V (C20NEF), 1&nbsp;998 cm³, 74 kW (101 hk), 158 Nm, 1988-1989
* **2.0 i**: Innsprøyting 4 syl 8V (C20NE), 1&nbsp;998 cm³, 85 kW (116 hk), 170 Nm, 1988-1995
* **2.0 i**: Innsprøyting 4 syl 8V (20NE), 1&nbsp;998 cm³, 85 kW (116 hk), 170 Nm, 1988-1990
* **2.0 i**: Innsprøyting 4 syl 8V (20SEH), 1&nbsp;998 cm³, 95 kW (129 hk), 180 Nm, 1988-1992
* **2.0 i**: Innsprøyting 4 syl 16V ((C)20XE), 1&nbsp;998 cm³, 110 kW (150 hk), 196 Nm, 1988-1994
* **2.0 i**: Innsprøyting 4 syl 16V (X20XEV), 1&nbsp;998 cm³, 100 kW (136 hk), 185 Nm, 1994-1995
* **2.0 i Turbo**: Innsprøyting 4 syl 16V (C20LET), 1&nbsp;998 cm³, 150 kW (204 hk), 280 Nm, 1994-1995
* **2.5 i V6**: Innsprøyting 6 syl 24V (C25XE), 2&nbsp;498 cm³, 125 kW (170 hk), 227 Nm, 1993-1995

;Diesel
* **1.7 D**: Diesel 4 syl 8V (17D), 1&nbsp;700 cm³, 42 kW (57 hk), 105 Nm, 1988-1992
* **1.7 D**: Diesel 4 syl 8V (17DR), 1&nbsp;700 cm³, 44 kW (60 hk), 105 Nm, 1992-1995
* **1.7 TD**: Turbodiesel 4 syl 8V (TC4EE1), 1&nbsp;686 cm³, 60 kW (82 hk), 168 Nm, 1990-1995

## Vectra B
Introdusert høsten 1995 som arvtaker til Vectra A og produsert frem til 2002, da Vectra C ble introdusert.

Modellspekteret spente da ifra GL via CD til CDX. GL ble levert med 1,6 L 100hk, 1,8 l 115hk, 2,0 l 136hk motor og 1,7 l TD på 82 hk mens CD kunne leveres med 1,8 l 115 hk, 2,0 l 136 hk eller 2,0 l TD på 100 hk. CDX var toppmodellen og ble bare levert med 2,0 l  136 hk, 2,5/2,6 l V6 170 hk, 2,2 l 147 hk eller 2,2 l DTI 125/120 hk. Fikk i 1999 facelift med samme motoralternativer. I 2001 ble ustyrsgradene endret til «Comfort», «Sport» og «Elegance».
Det fantes også en spesial-modell som ble kalt i500 som var levert med en 2,6 l V6 med 195 hk.

## Vectra C
Introdusert høsten 2002. Vesentlig endret i forhold til Vectra A og B, ikke minst teknisk sett.
Kom først kun som personbil våren 2002, med 1,8 bensin, 2,2 bensin, 2,0 diesel eller 2,2 diesel med mauell girkasse eller automat med step. Ustyrsnivåene het da «Club», «Comfort» og «Elegance». Høsten 2002 kom det som da var tidenes raskeste, serieproduserte Opel. Dette var Vectra GTS 3,2. Denne var en vesentlig mer sportslig utgave med coupéform og ekstra styling. Denne hadde i tillegg et sportslig utviklet utgave av det meget avanserte IDS understellet. Denne kom senere i tillegg til 3,2 V6 med 1,8, 2,2, 2,2 Diesel, 3,0 V6 diesel og 2,0 turbo bensin. Høsten 2004 kom stasjonsvognsmodellen, med de samme motoralternativer som GTS og sedan. I overgangen 2004/2005 var endringene minimale, men man kunne nå velge fritt imellom alle motoralternativer og ustyrsalternativer på alle karroseriformer, f.eks. GTS som stasjonsvogn. I tillegg kom det en ny Premiummodell kalt «Cosmo».

Våren 2006 kom den i "faceliftet" utgave, 3,2 literen ble faset ut til fordel for en 2,8 V6 med turbo. I tillegg kom OPC – Opel Performance Center med egne preformancemodeller av Vectra med en tunet 2,8 liter på 280 hk og ekstra styling/Recarointeriør og den karakteristiske blåfargen. Det ble også dette året mulighet for å velge en "OPC-line" pakke til en vanlig Vectra, med den ekstra OPC-stylingen på f.eks. en 1,8 stasjonsvogn.  

## Kjente feil og problemer
På 1,8- og 2,0-liters bensin motorene, er det svært viktig å følge opp intervallene på registerreim. Registerreima skal byttes etter 60 000 km eller hvert fjerde år (det som kommer først). Hvis dette ikke gjøres, er det stor sannsynlighet for at reima ryker – med havari som følge. Andre vanlige motorfeil er oljelekkasje fra toppdekselpakning. Dieselmotorene er det derimot lite feil med. På bremsene er feil på bremseskiver bak velkjent, og på litt eldre biler kan også bremserørene være rustne. Slitte foringer i bakstilling er en annen vanlig feil. Foran er det kuler og lenkarmer i forstilling som er den vanligste feilen. Når det gjelder rust, er hjulbuene bak ganske utsatt.

## Referanser


## Eksterne lenker
*